**AIŠKINAMASIS RAŠTAS**

Dėl Molėtų rajono savivaldybės tarybos 2010 m. gruodžio 21 d. sprendimo Nr. B1-213 „Dėl Molėtų rajono savivaldybės plėtros plano 2011-2017 metams patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Teikiamas sprendimo projektas dėl Molėtų rajono savivaldybės tarybos 2010 m. gruodžio 21 d. sprendimo Nr. B1-213 „Dėl Molėtų rajono savivaldybės plėtros plano 2011-2017 metams patvirtinimo“ pakeitimo.

Molėtų rajono savivaldybės administracija 2016 m. lapkričio 24 d. priėmė sprendimą Nr. B1-223 „Dėl dalyvavimo steigiant viešąją įstaigą „Bendrystės centras“ ir Molėtų rajono savivaldybės turto investavimo“, kuris pagal Vyriausybės atstovo Utenos apskrityje tarnybos 2016 m. lapkričio 30 d. teikimą Nr.10-235 prieštarauja Lietuvos Respublikos Konstitucijos 120 str. 2 dalies nuostatai, Vietos savivaldos įstatymo 9 str. 2 daliai, 101 str. nuostatai, 104 str. 1 daliai, Lietuvos Respublikos teisėkūros pagrindų įstatymo 3 str. 2 dalies 5 punktui, Lietuvos Respublikos biudžeto sandaros įstatymo 8 str. 2 dalies nuostatai, Lietuvos Respublikos viešojo administravimo įstatymo 8 straipsnio 1 daliai, Lietuvos Respublikos korupcijos prevencijos įstatymo 8 straipsnio 1 dalies 2 punktui.

Šiuo sprendimu būtų papildytas savivaldybės pagrindinis strateginis dokumento – 2011-2017 metų plėtros plano III prioritetas 3.1.4.7. priemone „VŠĮ „Bendrystės centras“ steigimas Inturkės k., Inturkės sen., Molėtų r. sav.“ ir 3.1.4.8. priemone „Joniškio BC ir Molėtų rajono savivaldybės VŠĮ steigimas Joniškio k., Joniškio sen., Molėtų r.sav.“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos biudžeto sandaros įstatymas;

Molėtų rajono savivaldybės plėtros planas 2011-2017 m., patvirtintas Molėtų rajono savivaldybės tarybos 2010 m. gruodžio 21 d. sprendimu Nr. B1-213 „Dėl Molėtų rajono savivaldybės plėtros plano 2011-2017 metams patvirtinimo“;

Lietuvos Respublikos korupcijos prevencijos įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: Šis sprendimas įgalins tarybą priimti su šiuo pakeitimu susijusius sprendimus nepažeidžiant galiojančių teisės aktų.

**4. Priemonės sprendimui įgyvendinti**

Sprendimas bus įgyvendinamas vykdant Molėtų rajono savivaldybės strateginiame veiklos plane 2016-2018 metams numatytas priemones.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Molėtų rajono savivaldybės administracija.

Parengė

Statybos ir vietinio ūkio skyriaus vedėjas,

laikinai einantis Strateginio planavimo ir investicijų skyriaus vedėjo funkcijas

Rimantas Šavelis